LĪGUMS Nr. 1/4-2/________-2023
par autobusa pieturas paviljona novietošanu un apstāšanās platformas pārbūvi pieturvietai “Mārzemīte”(Mārupes virziens) un pieturvietai “Mārzemīte” (Vētru virziens)
Mārupē,	Datums skatāms laika zīmogā
Mārupes novada pašvaldība, reģ. Nr. 9000001282, tās izpilddirektore Agnese Jankuna, kura rīkojas uz Mārupes novada pašvaldības nolikuma pamata, (turpmāk – Pasūtītājs) no vienas puses,
un
_______________, reģ. Nr. ______________, kuru saskaņā ar ______ pārstāv _____________ (turpmāk – Izpildītājs) no otras puses, turpmāk - Puses bet katrs atsevišķi – Puse, pamatojoties uz iepirkuma “Autobusa pieturas paviljona novietošana un apstāšanās platformas pārbūve pieturvietai “Mārzemīte” (Mārupes virziens) un  pieturvietai “Mārzemīte” (Vētru virziens), Mārupē, Mārupes novadā”, identifikācijas Nr. MNP 2023/129, (turpmāk – Iepirkums) rezultātiem, noslēdz šo līgumu, (turpmāk – Līgums):
Līguma priekšmets
[bookmark: _Ref510017596]Pasūtītājs uzdod un Izpildītājs apņemas veikt autobusa pieturas paviljona novietošanu un apstāšanās platformas pārbūvi (turpmāk – Darbi) pieturvietai “Mārzemīte”, (Mārupes virziens) un pieturvietai “Mārzemīte” (Vētru virziens) (turpmāk – Objekts) saskaņā ar SIA “Evolution Road” (Būvkomersanta reģ. Nr. 12444) izstrādāto būvniecības ieceres dokumentāciju (Būvprojektu) “Autobusa pieturas paviljona novietošana un apstāšanās platformas pārbūve pieturvietai “Mārzemīte” (Mārupes virziens), Mārupē, Mārupes novads un  pieturvietai “Mārzemīte” (Vētru virziens), Mārupē, Mārupes novads”, Tehnisko specifikāciju (1. pielikums) un Izpildītāja iesniegto Finanšu piedāvājumu (2. pielikums).
Izpildītājs Darbus veic ar savu darbaspēku, darba rīkiem un ierīcēm, materiāliem utt., kas pieņemami Pasūtītājam.
Līguma izpildes vieta – Mārupe, Mārupes novads.
[bookmark: _Ref486939668]LĪguma summa un samaksas kārtība
[bookmark: _Ref133946987]Līguma summa ir ___________ EUR (_________________ euro) bez pievienotās vērtības nodokļa (turpmāk – PVN).
[bookmark: _Ref495564402]PVN tiek maksāts saskaņā ar Latvijas Republikā spēkā esošajos normatīvajos aktos noteikto kārtību.
Samaksa Izpildītājam par Līgumā paredzēto Darbu izpildi tiek ieskaitīta Izpildītāja norādītajā bankas kontā šādā apmērā un termiņos:
[bookmark: _Ref150497653][bookmark: _Ref488151989][bookmark: _Ref502738698][bookmark: _Ref488659944][bookmark: _Ref141948954]Ja izpildītājs pieprasa, Pasūtītājs maksā Izpildītājam avansu ne vairāk kā 20% (divdesmit procenti) apmērā no Līguma 2.1. punktā atrunātās Līguma summas, 10 (desmit) darbdienu laikā pēc Izpildītāja rēķina saņemšanas dienas;
[bookmark: _Ref150451665]Pasūtītājs, ne biežāk kā vienu reizi mēnesī, veic samaksu par attiecīgā Darbu izpildes periodā iepriekšējā mēnesī faktiski izpildītajiem un Būvuzrauga pārbaudītajiem Darbiem saskaņā ar Izpildītāja iesniegtiem un Pasūtītāja apstiprinātiem ikmēneša Darbu izpildes aktiem un, pamatojoties uz Izpildītāja rēķinu, 30 (trīsdesmit) dienu laikā, no izpildīto Darbu kopējās tāmes atskaitot Darbu izpildes ieturējumu un avansa maksājumu 20% no avansā izmaksātās naudas summas (ja piemērots). Samaksas termiņš tiek uzskaitīts no dienas, kad ikmēneša Darbu izpildes akts ir abpusēji parakstīts Līgumā noteiktā kārtībā un Būvuzņēmējs ir iesniedzis rēķinu. Rēķins tiek izrakstīts ne ātrāk par dienu, kad abpusēji ir parakstīts ikmēneša Darbu izpildes akts. Ikmēneša Darbu izpildes akta formas iepriekš ir jāsaskaņo ar Pasūtītāju atbilstoši Līguma.
[bookmark: _Ref22651196]Darbu izpildes ieturējuma kopējā summa visa Līguma darbības laikā ir 5 % (pieci procenti) no Līguma summas. Pasūtītājs veic galīgo norēķinu, t.i., izmaksā Izpildītājam pienākušos atlīdzību par Līguma saistību pienācīgu izpildi, ciktāl tā nav tikusi izmaksāta pilnībā Līguma 2.3.1. un 2.3.2. punkta kārtībā, un ieturēto Darbu izpildes ieturējumu 5% (pieci procenti) apmērā no Līguma kopējās summas – 30 (trīsdesmit) dienu laikā pēc attiecīga rēķina saņemšanas dienas. Izpildītājs sagatavo un iesniedz Pasūtītājam rēķinu ne ātrāk par dienu, kad ir izpildījušies visi sekojošie nosacījumi: visi Darbi pabeigti un pieņemti Līgumā atrunātajā kārtībā, Objekts pieņemts ekspluatācijā, Izpildītājs, atbilstoši Līguma 6.2. punktam, iesniedzis Pasūtītājam garantijas laika garantijas (galvojuma) polisi.
Izpildītājam ir obligāts pienākums iesniegt ikmēneša darbu izpildes aktu un rēķinu 1 (vienu) reizi mēnesī.
Pasūtītājs veic ikmēneša maksājumus atbilstoši Līgumā noteiktajam pēc šādu dokumentu saņemšanas:
Izpildītāja sagatavots un Pasūtītājam iesniegts izpildīto Darbu izpildes akts (forma 2; forma 3), kuru apstiprinājuši Pušu pārstāvji un Būvuzraugs. Aktu Izpildītājs iesniedz trīs eksemplāros (papīra formātā) vai elektroniski (parakstīts ar drošu elektronisko parakstu);
rakstiska atskaite par paveikto Darbu norises gaitu, rezultātiem un termiņu ievērošanu (ja tādu pieprasa Pasūtītājs Līgumā noteiktā kārtībā);
Izpildītāja sagatavots rēķins, kurā iekļauta šāda informācija:
atsauce uz reverso PVN apmēru, saskaņā ar Pievienotās vērtības nodokļa likuma 142. pantu;
attiecīgā laika posmā veikto Darbu summa;
atskaitījumi par Darbu izpildes ieturējumu un avansu; 
kopējā summa apmaksai pēc atskaitījuma.
Par apmaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja rēķinā norādīto bankas kontu, ko apliecina maksājuma uzdevums.
Neatbilstoši šī punkta prasībām sagatavotais rēķins vai jebkurš atsevišķi sagatavotais šajā punktā minētais dokuments, nerada Pasūtītājam pienākumu veikt jebkādu maksājumu Izpildītājam
Līgumsodu un zaudējumus Pasūtītājs ir tiesīgs atskaitīt no Izpildītājam paredzētā maksājuma.
Ja iepriekšējos aktos par izpildīto Darba daļu ir atklātas neprecizitātes, tās labo nākamajā aktā par izpildīto Darba daļu.
LĪGUMA IZPILDES KĀRTĪBA UN TERMIŅI
[bookmark: _Ref486940990]Kopējais Darbu un Objekta pieņemšanas ekspluatācijā termiņš: 4 (četri) mēnešu laikā no Līguma abpusējas parakstīšanas dienas, no kurām:
Darbu izpildes laiks ir 3 (trīs) mēneši no Līguma abpusējas parakstīšanas dienas.
Objekta izpilddokumentācija jāsagatavo un Objekts jānodod ekspluatācijā 1 (viena) mēneša laikā no Izpildītāja sagatavota un Būvuzrauga, Pasūtītāja un Izpildītāja parakstīta Būvdarbu pabeigšanas akta parakstīšanas dienas.
Izpildītājs pēc Darbu pabeigšanas paziņo Pasūtītājam par gatavību Darbu nodošanai e-pasta sūtījumā uz e-pasta adresi: ________ un zvanot Pasūtītāja kontaktpersonai uz tālruņa Nr. +371 __________. Izpildītājs iesniedz Pasūtītājam nodošanas – pieņemšanas aktu un Pasūtītājs veic Darbu pārbaudi 2 (divu) darbdienu laikā, pieaicinot Izpildītāja pārstāvi. 
Ja Pasūtītājs pieņem Izpildītāja veiktos Darbus, Pasūtītājs paraksta nodošanas – pieņemšanas aktu. 
Ja Pasūtītājam ir iebildumi par Darbu kvalitāti vai to neatbilstību Līguma noteikumiem, iebildumi tiek fiksēti defektu aktā. Defektu aktā konstatētos defektus Izpildītājs novērš par saviem līdzekļiem 3 (trīs) darbdienu laikā no defekta akta parakstīšanas dienas. Defektu novēršana nepagarina Darbu izpildes termiņu. 
Jautājumu par defektu aktā norādīto neatbilstību pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu būvekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls nav Pasūtītāja vaina. Ja neatkarīgais būveksperts konstatē, ka neatbilstība radusies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
Ja Izpildītājs neceļ iebildumus, tomēr Līgumā norādītajā termiņā nenovērš defektu aktā fiksētās neatbilstības, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
PUŠU TIESĪBAS UN PIENĀKUMI
Izpildītājs apņemas:
būvniecības darbu laikā radušos būvniecības atkritumus nodot tikai atkritumu apsaimniekotājam, kas Valsts Vides dienestā ir saņēmis atbilstošu atļauju;
[bookmark: _Ref141950082]saskaņot ar Pasūtītāju Darbu izpildes akta formu, ņemot vērā Pasūtītāja norādījumus par tajā iekļaujamo informāciju;
izpildot ar Līgumu uzņemtās saistības, veikt Darbus ievērot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai objektam nodarītajiem zaudējumiem;
ja Pasūtītājam rodas pretenzijas par Darbu kvalitāti vai citiem no Līguma izrietošiem jautājumiem, izskatīt Pasūtītāja objektīvi pamatotās rakstiskās pretenzijas un 3 (trīs) darbdienu laikā no defektu akta parakstīšanas dienas bez Darbu izpildes termiņa pagarinājuma un papildus maksām novērst pretenzijās norādītos defektus vai nepilnības;
par Darbu izpildi iesniegt Pasūtītājam Līguma minēto nodošanas – pieņemšanas aktu.
Izpildītājs ir tiesīgs pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbu izpildes vietu, un kas ir Pasūtītāja rīcībā.
Pasūtītājs:
apņemas savlaicīgi veikt visus Līgumā atrunātos maksājumus;
ir tiesīgs jebkurā laikā pārbaudīt Darbu izpildi un izteikt saistošus un pamatojošus norādījumus to gaitā. 
GARANTIJAS
Izpildītājs, parakstot Līgumu, garantē visu Darbu pilnīgu un savlaicīgu izpildi.
Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti Līgumā atrunāto Darbu veikšanai visā to izpildes periodā.
[bookmark: _Ref141950263]Būvdarbu garantijas laika garantija ir 24 (divdesmit četri) mēneši no Objekta pieņemšanas ekspluatācijā dienas.
Dodot Līgumā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
[bookmark: _Ref12459133]Garantijas laikā Izpildītājs par saviem līdzekļiem novērš ekspluatācijas laikā konstatētos Darbu defektus 5 (piecu) darbdienu laikā no brīža, kad Izpildītājs saņēmis no Pasūtītāja pretenziju (rakstot uz Izpildītāja e-pastu: ____________) par atklāto defektu.
[bookmark: _Ref12459208]Ja objektīvu iemeslu dēļ 5 (piecu) darbdienu laikā defektu novērst nav iespējams, Puses 2 (divu) darbdienu laikā vienojas par citu termiņu defektu novēršanai.
[bookmark: _Ref12459046]Ja Izpildītājs uzskata, ka viņš nav vainojams par garantijas laikā radušos defektu, tad par to 2 (divu) darbdienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu. 
Ja Pasūtītājs Līguma 5.7. punktā noteiktajā termiņā nesaņem Izpildītāja paziņojumu, uzskatāms, ka viņš piekritis izvirzītai pretenzijai. Strīda gadījumā Puses ir tiesīgas pieaicināt neatkarīgu ekspertu, kurš nosaka defekta cēloni un kura atzinums ir obligāts izpildīšanai Pusēm. Izdevumus ekspertam sedz vainīgā Puse.
[bookmark: _Ref452561661]Izpildītājs atbild par visu to personu drošību Darbu veikšanas laikā objektā, kurām ir tiesības tur atrasties. Izpildītājs ir atbildīgs par darba drošības noteikumu ievērošanu Darbu veikšanas laikā objektā.
APDROŠINĀŠANA
[bookmark: _Ref512521679]Izpildītājam ir pienākums 10 (desmit) darbdienu laikā pēc Līguma abpusējas parakstīšanas, bet ne vēlāk kā pirms Darbu uzsākšanas iesniegt Pasūtītājam:
būvuzņēmēja polisi. Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Būvuzņēmējam jānodrošina, ka apdrošināšanas līgums ir spēkā visā Darbu izpildes laikā. Pirms Polises iesniegšanas Pasūtītājam, Līguma slēdzējam tā saturs un forma jāsaskaņo ar Pasūtītāju;
būvspeciālista, kas veiks atbildīgā būvdarbu vadītāja pienākumus, vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu (Polisi) par būvniecībā iesaistīto būvspeciālistu profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un šajā Līgumā noteiktajām prasībām;
būvniecības visu risku apdrošināšanu, apdrošinot Būvuzņēmēja, t.sk., tā piesaistīto apakšuzņēmēju veicamos Darbus, ieskaitot visas iekārtas, materiālus, darba algas, fraktu, muitas nodevas, nodokļus, par apdrošināšanas summu, kas nav mazāka par Līguma summu ar PVN un ar maksimālo pieļaujamo pašrisku ne vairāk kā 1 000,00 EUR (viens tūkstotis euro). Šai apdrošināšanas polisei ir jābūt spēkā visā Darbu veikšanas laikā. Pirms būvniecības visu risku apdrošināšanas polises iesniegšanas Pasūtītājam, Būvuzņēmējam tā saturs un forma jāsaskaņo ar Pasūtītāju.
[bookmark: _Ref51255266]Izpildītājs 10 (desmit) darbdienu laikā pēc Objekta pieņemšanas ekspluatācijā dienas, iesniedz Pasūtītājam kredītiestādes vai apdrošināšanas sabiedrības izdotu Objekta garantijas laika garantiju visam garantijas periodam – 24 mēnešiem 5% apmērā no visām faktiskajām būvniecības izmaksām, t.sk., PVN. Pasūtītāja pieprasītā garantijas laika garantijas summa par konkrēto gadījumu izmaksājama pēc Pasūtītāja pirmā pieprasījuma.
PUŠU ATBILDĪBA
Darbu izpildes termiņa kavējuma gadījumā, Izpildītājs maksā Pasūtītājam līgumsodu 0,3% apmērā no Līguma summas par katru kavējuma dienu, bet ne vairāk kā 10% no Līguma summas 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas. 
Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,3% apmērā dienā no kavētā maksājuma summas, bet ne vairāk kā 10% no Līguma summas 10 (desmit) darbdienu laikā pēc Izpildītāja rēķina par līgumsoda samaksu saņemšanas dienas.
Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% apmērā no Līguma summas 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
Ja Pasūtītājs vienpusēji izbeidz Līgumu pirms Līguma saistību izpildes Līguma 8.4. punktā noteiktajos gadījumos, Izpildītājs maksā Pasūtītājam līgumsodu 10% apmērā no Līguma summas 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
Puses līgumsoda samaksu veic ar bezskaidras naudas pārskaitījumu uz rēķinā norādīto bankas konta numuru. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums.
Pasūtītājam ir tiesības vienpusēji, bez Pušu rakstiskas vienošanās, aprēķināto līgumsodu ieturēt no Izpildītājam izmaksājamām summām.
Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
LĪGUMA DARBĪBAS TERMIŅŠ, LĪGUMA GROZĪŠANA UN IZBEIGŠANAS KĀRTĪBA
Līgums stājas spēkā ar tā abpusējas parakstīšanas brīdi un darbojas līdz Pušu saistību pilnīgai izpildei.
Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Līguma grozījumi stājas spēkā ar dienu, kad tie ir abpusēji parakstīti.
[bookmark: _Ref150268739]Pusēm, savstarpēji rakstiski vienojoties, ir tiesības izbeigt Līgumu.
[bookmark: _Ref512520661]Pasūtītājs, bez Pušu rakstiskas vienošanās, var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja: 
notikusi Izpildītāja labprātīga vai piespiedu likvidācija;
pret Izpildītāju uzsākta maksātnespējas procedūra;
Izpildītājs neveic uzņemtās saistības atbilstoši Līgumam;
Izpildītājs no tā atkarīgu apstākļu dēļ pārtrauc savu darbību ilgāk par 5 (piecām) darbdienām;
kavē Darbu izpildes termiņu vairāk par 10 (desmit) darbdienām;
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Ja Līgums tiek izbeigts saskaņā ar Līguma 8.3. punktu, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
NEPĀRVARAMA VARA (FORCE - MAJEURE)
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
CITI NOTEIKUMI
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
Līgums ir saistošs Pušu tiesību un saistību pārņēmējiem.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi, faksu vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācijā Izpildītājam ir jāsagatavo rakstveidā un tā ir iesniedzama Mārupes novada pašvaldībā (Klientu apkalpošanas centrā), Daugavas ielā 29, Mārupes novadā, izņemot Līgumā noteiktos gadījumos vai parakstot to ar drošu elektronisku parakstu un nosūtot to uz e-pasta adresi: marupe@marupe.lv. Puses uzņemas pienākumu sniegt rakstveida atbildi 10 (desmit) darbdienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
Puses par kontaktpersonu ar tiesībām parakstīt nodošanas-pieņemšanas aktu un Darbu izpildes gaitā radušos jautājumu risināšanai nosaka:
No Pasūtītāja puses – _______, e-pasts: _________, tālrunis: +371 __________;
[bookmark: _Ref102461500]No Izpildītāja puses – __________________________.
PUŠU JURIDISKĀS ADRESES

